Rasmus Bernt Skovsgaard anbefaler bilister, at de søger andre steder hen, og Movia har også omlagt deres ruter.

Demonstrationen for gruppen ’For Frihed’ var lovlig og meddelt. Gruppen, der tidligere hed Pegida, demonstrerer hver lørdag imod "den snigende islamisering af Danmark og Vesten". I dag demonstrerer de mod fraværet af julepynt på Nørrebro.

- Temaet er jul på Nørrebro. Vi går på Nørrebro, fordi Lokaludvalget har truffet den ærgerlige beslutning ikke at pynte op til jul, og det synes vi selvfølgelig er meget kedeligt, da det er en dansk tradition at pynte op til jul på gader og stræder, lyder det i en videoindbydelse til demonstrationen.